CELEX: 62015TN0631
Language: sl
Date: 2015-11-11 00:00:00
Title: Zadeva T-631/15: Tožba, vložena 11. novembra 2015 – Stena Line Scandinavia/Komisija

15.2.2016   
            
            
               SL
            
            
               Uradni list Evropske unije
            
            
               C 59/22
            
         Tožba, vložena 11. novembra 2015 – Stena Line Scandinavia/Komisija
   (Zadeva T-631/15)
   (2016/C 059/25)
   Jezik postopka: angleščina
   
      Stranki
   
   
      Tožeča stranka: Stena Line Scandinavia AB (Göteborg, Švedska) (zastopnika: P. Alexiadis, Solicitor, L. Sandberg-Mørch, odvetnica)
   
      Tožena stranka: Evropska komisija
   
      Predlogi
   
   Tožeča stranka Splošnemu sodišču predlaga, naj:
   
               —
            
            
               ugotovi, da je tožba dopustna in utemeljena;
            
         
               —
            
            
               Sklep Evropske Komisije z dne 23. julija 2015 o državni pomoči SA.39078 (2014/N) (Danska) za financiranje projekta fiksne povezave v ožini Fehmarn Belt razglasi za ničen; in
            
         
               —
            
            
               Komisiji naloži plačilo stroškov.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja štiri razloge:
   
               1.
            
            
               Prvi tožbeni razlog: Komisija je storila napako s tem, da je ugotovila, da financiranje, namenjeno družbi A/S Femern za danske železniške povezave z zaledjem, ni državna pomoč v smislu člena 107(1) PDEU.
            
         
               2.
            
            
               Drugi tožbeni razlog: Komisija je storila napako s tem, da je ugotovila, da so ukrepi pomoči, dodeljeni družbi Femern A/S za fiksno povezavo, združljivi z notranjim trgom v skladu s členom 107(3) PDEU. Komisija je napačno uporabila pravo in storila očitno napako pri presoji s tem, da je ugotovila, da je projekt fiksne povezave v ožini Fehmarn Belt v skupnem evropskem interesu ter da je pomoč nujna in sorazmerna. Komisija je napačno uporabila pravo in storila očitno napako pri presoji tudi v zvezi s preprečitvijo nedovoljenega izkrivljanja konkurence in preskusom tehtanja ter uveljavljanjem poroštev države.
            
         
               3.
            
            
               Tretji tožbeni razlog: Komisija je kršila obveznost sprožitve formalnega postopka preiskave. Tožeča stranka zatrjuje, da obstajajo pokazatelji resnih težav, ki se nanašajo na trajanje in okoliščine postopka predhodnega preverjanja. Tožeča stranka poleg tega navaja nezadostno in nepopolno analizo glede sredstev, ki so bila dodeljena družbi Femern A/S za danske železniške povezave z zaledjem, v zvezi s skupnim evropskim interesom projekta fiksne povezave v ožini Fehmarn Belt, v zvezi z nujnostjo in sorazmernostjo pomoči in v zvezi s preprečevanjem neupravičenega izkrivljanja konkurence in preskusom tehtanja.
            
         
               4.
            
            
               Četrti tožbeni razlog: Komisija ni izpolnila obveznosti obrazložitve. Komisija ni podala obrazložitve v zvezi z danskimi železniškimi povezavami z zaledjem, v zvezi s skupnim evropskim interesom za fiksno povezavo v ožini Fehmarn Belt in v zvezi z nujnostjo in sorazmernostjo pomoči ter v zvezi z neupravičenim izkrivljanjem konkurence in preskusom tehtanja.